David Beckham

Sir David Robert Joseph Beckham, OBE (* 2. máj 1975, Leytonstone, Spojené kráľovstvo) je bývalý anglický futbalista, v súčasnosti prezident a spolumajiteľ Inter Miami CF a spolumajiteľ Salford City. Hral za Manchester United, Preston North End, Real Madrid, AC Miláno, LA Galaxy, Paris Saint-Germain a anglické národné mužstvo. Je prvým Angličanom, ktorý vyhral ligový titul v štyroch krajinách: v Anglicku, Španielsku, Spojených štátoch a Francúzsku. Kariéru ukončil v máji 2013, po 20 rokoch, počas ktorých získal 19 trofejí.

 Hráčska kariéra 
Beckhamova profesionálna klubová kariéra začala v Manchesteri United, kde si odbil debut v roku 1992 vo veku 17 rokov. S United vyhral Premier League šesťkrát, FA Cup dvakrát, a Ligu majstrov UEFA v roku 1999. Potom hral štyri sezóny za Real Madrid, kde v poslednej sezóne za tento klub získal ligový titul. V júli 2007 podpísal päťročný kontrakt s klubom LA Galaxy z Major League Soccer. Keď hral v Galaxy, bol v rokoch 2009 a 2010 na hosťovaniach v talianskom klube AC Miláno. Bol prvým anglickým hráčom, ktorý odohral 100 zápasov v Lige majstrov UEFA. V národnom tíme si odbil debut za Anglicko 1. septembra 1996 vo veku 21 rokov. Bol kapitánom šesť rokov, počas ktorých odohral 58 zápasov. Celkovo odohral za národný tím 115 zápasov a zúčastnil sa na troch Majstrovstvách sveta (1998, 2002 a 2006) a na dvoch Majstrovstvách Európy (2000 a 2004). 

Svojou kopacou technikou a presnými prihrávkami je považovaný za jedného z najlepších a najznámejších stredopoliarov svojej generácie, ako aj za jedného z najlepších v kopaní priamych kopoch v histórii. Bol druhý v ankete Zlatá lopta v roku 1999, dvakrát druhý v ankete Futbalista roka FIFA a v roku 2004 bol Pelém vybratý do zoznamu FIFA 100, ktorý obsahoval svetovo najlepších žijúcich futbalistov. V roku 2008 bol uvedený do anglickej futbalovej siene slávy. Ako svetový ambasádor športu je považovaný za anglickú kultúrnu ikonu.

 Po skončení kariéry 
Beckham sa neustále zaraďuje medzi najlepšie zarábajúcich v odvetví futbalu a v roku 2013 bol zaradený medzi najlepšie platených hráčov na svete a za posledných 12 mesiacov zarobil vyše 50 miliónov dolárov. Od roku 2005 je ambasádorom UNICEF Spojeného kráľovstva a v roku 2015 vytvoril 7: The David Beckham UNICEF Fund. V roku 2014 MLS oznámila, že Beckham a skupina investorov budú vlastniť klub Inter Miami CF, ktorý začal hrať v roku 2020.

 Osobný život 
V roku 1999 sa oženil s Victoriou Beckham, s ktorou má štyri deti.

 Filmografia 
+TelevíziaRokNázovRolaPoznámky2023BeckhamSám seba4 epizódy na Netflixe

 Úspechy 
Manchester United
 Premier League: 1995–96, 1996–97, 1998–99, 1999–2000, 2000–01, 2002–03
 FA Cup: 1995–96, 1998–99
 FA Charity Shield: 1996, 1997
 Liga Majstrov UEFA: 1998–99
 Interkontinentálny pohár: 1999

Real Madrid

 La Liga: 2006–07
 Supercopa de España: 2003

LA Galaxy

 MLS Cup: 2011, 2012
 Západná konferencia (regulárna sezóna): 2009, 2010, 2011
 Západná konferencia (playoff): 2009, 2011, 2012
 Supporters' Shield: 2010, 2011

Paris Saint-Germain

 Ligue 1: 2012–13

Individuálne

 FIFA Hráč roka – Silver Award: 1999, 2001
 Najviac asistencií v Premier League: 1997–98, 1999–2000 (zdieľané), 2000–01
 Hráč mesiaca Premier League: August 1996
 PFA Mladý Hráč roka: 1996–97
 FWA Tribute Award: 2008
 Cena Sira Matta Busbyho, Hráč roka: 1996–97
 Anglický hráč roka: 2003
 ESM Tím roka: 1998–99
 UEFA Club Futbalista roka: 1998–99
 UEFA Club Záložník roka: 1998–99
 UEFA Tím roka: 2001, 2003
 BBC Športová osobnosť roka: 2001
 BBC Športová osobnosť roka za celoživotné dielo: 2010
 Hráč roka Realu Madrid: 2005–06
 PFA Tím roka: 1996–97 Premier League, 1997–98 Premier League, 1998–99 Premier League, 1999–2000 Premier League
 FIFA 100
 Ceny ESPY:
 Najlepší mužský hráč: 2004
 Najlepší hráč MLS: 2008, 2012
 Anglická futbalová sieň slávy: 2008
 Sieň slávy Premier League: 2021
 MLS Comeback Player of the Year Award: 2011
 PFA Tím storočia (1997–2007): 2007
 Legenda International Federation of Football History & Statistics (IFFHS)
 Cena prezidenta UEFA: 2018

Rady a špeciálne ocenenia

 Rad brtiského impéria: Officer  udelené v roku 2003 kráľovnou Alžbetou II.
 Ambasádor UNICEF Goodwill  (2005–súčasnosť)
 The Celebrity 100, číslo 15 – Forbes, 2007
 Číslo 1 v zozname najviac vplyvných mužov pod 40 rokov v Spojenom kráľovstve – Arena, 2007
 Time 100: 2008
 Do Something Athlete Award: 2011
 Sieň slávy AC Milána

Rekordy

 Prvý Angličan, ktorý vyhral ligový titul v štyroch rôznych krajinách (Anglicko, Španielsko, USA, Francúzsko).
 Prvý Angličan, ktorý strelil gól na troch Majstrovstvách sveta
 Prvý Brit, ktorý odohral 100 zápasov v Lige Majstrov 
 Najviac gólov z priameho kopu v Premier League: 18.
 Najviac gólov z priameho kopu v jednej sezóne Premier League: 5 v 2000-01

 Referencie 

 Externé odkazy 

 Neoficiálny český web o Davidovi Beckhamovi
 Oficiálny web Davida Beckhama

 Iné projekty 

Kategória:Anglickí futbalisti
Kategória:Držitelia Radu britského impéria
Kategória:Hráči Manchester United FC
Kategória:Hráči Preston North End
Kategória:Hráči FA Premier League
Kategória:Hráči Real Madrid CF
Kategória:Hráči Los Angeles Galaxy
Kategória:Hráči AC Miláno
Kategória:Hráči Majstrovstiev sveta vo futbale 1998
Kategória:Hráči Majstrovstiev sveta vo futbale 2002